               EUROOPAN KOMISSIO
            Bryssel 30.5.2022
            COM(2022) 248 final
            2022/0170(BUD)

            Ehdotus
            EUROOPAN PARLAMENTIN JA NEUVOSTON PÄÄTÖS
            työttömiksi jääneitä työntekijöitä tukevan Euroopan globalisaatiorahaston varojen käyttöönotosta Kreikan hakemuksen johdosta – EGF/2021/008 EL/Attica electrical equipment manufacturing

               PERUSTELUT

               EHDOTUKSEN TAUSTA

               1.Työttömiksi jääneitä työntekijöitä tukevan Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (EGR) työttömiksi jääneille työntekijöille ja asetuksen (EY) N:o 1309/2013 kumoamisesta 28. huhtikuuta 2021 annetussa Euroopan parlamentin ja neuvoston asetuksessa (EU) 2021/691
                  1
               , jäljempänä ’EGR-asetus’.

               2.Kreikka toimitti 21. joulukuuta 2021 hakemuksen EGF/2021/008 EL/Attica electrical equipment manufacturing rahoitustuen saamiseksi EGR:ltä niiden työntekijävähennysten vuoksi, jotka toteutettiin NACE Rev. 2:n kaksinumerotasoon 27 (Sähkölaitteiden valmistus) luokitellulla toimialalla NUTS 2 -tason alueella Attika (EL30) Kreikassa.

               3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät.

               HAKEMUKSEN TIIVISTELMÄ

                        EGR-hakemus

                        EGF/2021/008 EL/Attica electrical equipment manufacturing

                        Jäsenvaltio

                        Kreikka

                        Asianomaiset alueet (NUTS
                           2
                         2 ‑taso)

                        Attika (EL30)

                        Hakemuksen jättämispäivä

                        21. joulukuuta 2021

                        Ilmoitus hakemuksen vastaanottamisesta

                        21. joulukuuta 2021

                        Käännöksen vastaanottaminen

                        11. helmikuuta 2022

                        Lisätietopyyntö

                        24. helmikuuta 2022

                        Lisätietojen toimittamisen määräaika

                        17. maaliskuuta 2022

                        Arvioinnin päättämisen määräaika

                        7. kesäkuuta 2022

                        Toimintakriteeri

                        EGR-asetuksen 4 artiklan 2 kohdan b alakohta

                        Asianomaisten yritysten määrä

                        6

                        Toimiala(t)

                        (NACE Rev. 2:n kaksinumerotaso)
                           3

                        Kaksinumerotaso 27 (Sähkölaitteiden valmistus)

                        Viiteajanjakso (kuusi kuukautta):

                        1. huhtikuuta 2021 – 1. lokakuuta 2021

                        Viiteajanjaksona tapahtuneet työntekijävähennykset (a)

                        206

                        Työntekijävähennykset ennen viiteajanjaksoa tai sen jälkeen (b)

                        0

                        Vähennettyjen työntekijöiden kokonaismäärä (a + b)

                        206

                        Tukeen oikeutettujen edunsaajien kokonaismäärä

                        206

                        Kohteena olevien edunsaajien kokonaismäärä

                        206

                        Yksilöllisten palvelujen talousarvio euroina

                        1 689 800

                        EGR:n täytäntöönpanon talousarvio
                           4
                         euroina

                        70 000

                        Kokonaistalousarvio euroina

                        1 759 800

                        EGR:n tuki euroina (85 %)

                        1 495 830

               HAKEMUKSEN ARVIOINTI

               Menettely

               4.Kreikka toimitti hakemuksen EGF/2021/008 EL/Attica electrical equipment manufacturing 21. joulukuuta 2021 eli 12 viikon kuluessa siitä päivästä, jona EGR-asetuksen 4 artiklassa esitetyt toimintakriteerit täyttyivät. Komissio vahvisti samana päivänä vastaanottaneensa hakemuksen ja pyysi Kreikalta lisätietoja 24. helmikuuta 2022. Nämä lisätiedot toimitettiin 15 työpäivän kuluessa pyynnön esittämisestä. Täydellisen hakemuksen vastaanottamisesta alkava 50 työpäivän määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 7. kesäkuuta 2022.

               Hakemuksen tukikelpoisuus

               Asianomaiset yritykset ja edunsaajat

               5.Hakemus koskee 206:ta työttömäksi jäänyttä työntekijää, joiden työskentely on loppunut NACE Rev. 2:n kaksinumerotasoon 27 (Sähkölaitteiden valmistus) luokitellulla toimialalla. Työntekijävähennykset sijoittuvat NUTS 2 ‑tason alueelle Attika (EL30). Joukkovähentämiset koskevat yhteensä kuutta yritystä.

                        Yritykset ja työntekijävähennysten määrä viiteajanjaksolla

                        BSH OIKIAKES SYSKEVES ANON. VIOM. ETAIRIA [BSH-Pitsos]

                        166

                        SELLER HELLAS AVEE

                        6

                        NEXANS HELLAS

                        MONOPROSOPI AVE

                        6

                        KAMPOURAKIS GEORGIOS - G.E.M.A.

                        11

                        SAMMLER V.

                        MICHALOPOULOS AEVE

                        7

                        MAVILEK AVEE

                        10

                        Yritysten kokonaismäärä: 6

                        Työntekijävähennysten kokonaismäärä:

                        206

                        Niiden itsenäisten ammatinharjoittajien kokonaismäärä, joiden työskentely on loppunut:

                        0

                        Tukikelpoisten työntekijöiden ja itsenäisten ammatinharjoittajien kokonaismäärä:

                        206

               Toimintakriteerit

               6.Kreikka toimitti hakemuksen käyttäen perustana EGR-asetuksen 4 artiklan 2 kohdan b alakohdan toimintakriteeriä, jossa edellytetään vähintään 200:n työttömäksi jääneen työntekijän työskentelyn loppumista kuuden kuukauden viiteajanjakson aikana yrityksissä, jotka toimivat NACE Rev. 2:n kaksinumerotasolla määritellyllä samalla talouden alalla ja sijaitsevat NUTS 2 -tason yhdellä alueella tai kahdella vierekkäisellä alueella jäsenvaltiossa. Kaikkiaan 206 työntekijää vähennettiin NUTS 2 ‑tason alueella Attika (EL30).

               7.Hakemuksen kuuden kuukauden viiteajanjakso alkoi 1. huhtikuuta 2021 ja päättyi 1. lokakuuta 2021.

               Työttömiksi jääneiden ja työskentelyn loppumisen laskeminen

               8.Työttömiksi jääneiden työntekijöiden työskentelyn loppuminen viiteajanjakson aikana on laskettu seuraavasti:

               -
                     186 päivästä, jona työnantaja antaa yksilöllisen ilmoituksen työntekijän irtisanomisesta tai työntekijän työsopimuksen tai -suhteen päättämisestä, ja

               -
                     20 päivästä, jona työsopimus tai -suhde päättyy tosiasiallisesti tai jona sen voimassaolo päättyy.

               Tukeen oikeutetut edunsaajat

               9.Tukeen oikeutettuja edunsaajia on yhteensä 206.

               Kuvaus työntekijöiden vähentämisen ja työskentelyn loppumisen taustalla olevista tapahtumista

               10.Tärkein näihin työntekijävähennyksiin johtanut tapahtuma on Pitsosin
                  5
                Attikassa sijaitsevan tuotantolaitoksen sulkeminen, kun taas tuotemerkki-, myynti- ja palveluosasto säilytettiin Kreikassa.

               11.Useat tekijät, kuten automaation ja kehittyneen valmistuksen riittämättömyys, sähkökäyttöisten kodinkoneiden korkeat tuotantokustannukset ja sähköisten komponenttien toimitusvaikeudet kotimarkkinoilla johtivat yhdessä Pitsosin tehtaan kilpailukyvyn heikkenemiseen. Tehdas tarvitsi huomattavia pääomainvestointeja valmistuskustannusten pienentämiseksi ja tuotantolaitoksen optimoimiseksi. BSH-Pitsosin
                  6
                johto ei kuitenkaan kannattanut näitä investointeja, ja tuotanto päätettiin siirtää Turkkiin, missä tuotantokustannukset ovat matalammat
                  7
               .

               12.Lisäksi Kreikassa pitkään kestänyt sosioekonominen kriisi (2008–2016) vaikutti merkittävästi kuluttajien ostokäyttäytymiseen, mikä puolestaan vähensi uusien kodinkoneiden kotimaista kysyntää. Vuosien 2008 ja 2016 välillä kodinkonehankinnat vähenivät Kreikassa 35 prosenttia eli vuoden 2008 noin 824 miljoonasta eurosta vuoden 2016 noin 536 miljoonaan euroon
                  8
               . Vaikka kodinkonehankinnat elpyivät 9,5 prosenttia vuodesta 2017 vuoteen 2019, ne saivat uuden iskun covid-19-pandemiasta ja laskivat 50 prosenttia vuonna 2020 verrattuna vuoteen 2019
                  9
               .

               13.Pitsosin tehtaan toiminnan lopettamisesta ilmoitettiin syyskuussa 2017
                  10
               . Tuotannon jatkamisesta vuoden 2021 alkuun asti päästiin kuitenkin väliaikaiseen sopimukseen, jotta tehtaan sulkemisen kielteisiä vaikutuksia voitiin lieventää. Toiminnan lopettamista ja työntekijöiden vähentämistä koskeva prosessi oli määrä saada päätökseen 31. maaliskuuta 2021 mennessä
                  11
               . Toimet veivät kuitenkin suunniteltua kauemmin, minkä johdosta valtaosa työntekijävähennyksistä tapahtui huhtikuun ja syyskuun 2021 välillä.

               14.Mitä tulee työntekijävähennyksiin viidessä muussa yrityksessä
                  12
               , Kreikka esittää, että sähkölaitteita valmistavaan toimialaan kohdistuu haasteita, jotka liittyvät erityisesti digitaalisen siirtymän ja automaation tarpeeseen sekä työvoiman puutteelliseen osaamiseen, kun on kyse mukautumisesta nopeasti muuttuvaan digitaalitalouteen.

               15.Kreikan väestön digitaaliset perustaidot ovat edelleen puutteelliset ja EU:n keskiarvoa heikommat, mikä merkitsee teknologisen jälkeenjääneisyyden ja digitaalisen lukutaidottomuuden korkeaa riskiä
                  13
               . Euroopan komission vuoden 2021 digitaalitalouden ja -yhteiskunnan indeksin (Digital Economy and Society Index, DESI) mukaan Kreikka sijoittuu sijalle 22 EU:n 27 jäsenvaltion joukossa, kun on kyse digitaaliteknologian integroinnista yritystoimintaan, ja ainoastaan 23 prosentilla ihmisistä on riittävät digitaaliset perustaidot, kun EU:n keskiarvo on 31 prosenttia
                  14
               .

               Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen

               16.Vaikka työttömyysaste onkin asteittain laskenut Kreikassa vuodesta 2013 lähtien, jolloin se saavutti huippunsa eli 27,5 prosenttia
                  15
               , se oli edelleen yksi EU:n korkeimmista eli 15,3 prosenttia
                  16
                vuonna 2021.

               17.Attika on väestömäärältään Kreikan suurin alue noin 3,7 miljoonan asukasluvullaan, ja se tuottaa lähes puolet (47 %) maan koko BKT:sta. Attikan alueella on myös eniten työttömiä (342 744 työtöntä joulukuussa 2021), joiden osuus koko maan rekisteröidyistä työttömistä on 31 prosenttia
                  17
               . Attikan rekisteröityjen työttömien työntekijöiden määrä kasvoi 3,8 prosenttia 334 658 työttömästä joulukuussa 2019
                  18
                kaikkiaan 347 427 työttömään joulukuussa 2021
                  19
               . Lisäksi lähes neljännes (24,1 %) Attikan väestöstä on köyhyyden ja sosiaalisen syrjäytymisen riskissä
                  20
               . Työntekijävähennykset sähkölaitteiden valmistuksen alalla Attikan alueella pahentavat entisestään työttömyystilannetta ja lisäävät köyhyyttä alueella.

               18.Kreikan viranomaiset esittävät, että vähennettyjen työntekijöiden uudelleentyöllistyminen tulee olemaan vaikeaa, koska useimmilla heistä (81 %) on enintään ylemmän perusasteen koulutus
                  21
               . Tarjottavilla toimenpiteillä lisätään heidän mahdollisuuksiaan löytää työpaikka avoimilta työmarkkinoilta tai tuetaan niitä, jotka haluavat perustaa oman yrityksensä.

               Muutosten ennakointia ja rakenneuudistusta koskevan EU:n laatukehyksen soveltaminen

               19.Kreikka on selostanut, miten muutosten ennakointia ja rakenneuudistusta koskevan EU:n laatukehyksen suositukset on otettu huomioon. Kreikan viranomaiset vahvistivat, että rakenneuudistusprosessien ennakoimiseksi ja hallitsemiseksi paremmin on jo toteutettu suositusten mukaisia toimenpiteitä.

               20.Kun Pitsosin tuotantoyksikön toiminnan lopettamisesta oli ilmoitettu syyskuussa 2017
                  22
               , yrityksen johto ja työntekijöiden edustajat kävivät laajoja neuvotteluja tarkastellakseen kaikkia mahdollisia vaihtoehtoja ennen työntekijävähennysten harkitsemista. Jotta voitiin lieventää tehtaan sulkemisen vaikutuksia erityisesti työntekijöihin, sovittiin tuotantotoiminnan jatkamisesta 31. joulukuuta 2020 asti.  Samalla suunniteltiin toiminnan lopettamisen ja työntekijöiden irtisanomisen prosessin jatkuvan 31. maaliskuuta 2021 asti
                  23
               .

               21.Neuvotteluosapuolet sopivat myös vapaaehtoisesta irtisanomisjärjestelystä, johon kuului kompensaatiopaketti, eläkemaksuja ja muita taloudellisia etuja, kuten lahjakortteja yrityksen kodinkoneita varten. Siihen kuului myös suppea koulutusohjelma, johon sisältyi neuvontatapaamisia, ammatillista ohjausta ja apua ansioluettelon (CV) kirjoittamiseen.

               Täydentävyys suhteessa kansallisin tai unionin varoin rahoitettuihin toimiin

               22.Kreikka on vahvistanut, että EGR:n rahoitustukea saaviin jäljempänä kuvattuihin toimiin ei saada tukea muista unionin rahoitusvälineistä.

               Menettelyt, joita noudatetaan kohteena olevien edunsaajien tai heidän edustajiensa tai työmarkkinaosapuolten sekä paikallis- ja aluehallinnon viranomaisten kuulemiseksi

               23.Kreikka on ilmoittanut, että yksilöllisten palvelujen koordinoidun paketin laadinnassa on kuultu työntekijöiden edustajia ja työ- ja sosiaaliministeriötä. EGR:n hallintoviranomainen järjesti 24. marraskuuta 2021 kokouksen työntekijöiden edustajien ja useiden entisten työntekijöiden kanssa tarkoituksena keskustella ehdotetusta hakemuksesta ja integroidun toimenpidepaketin sisällöstä.

               Kohteena olevat edunsaajat ja ehdotetut toimenpiteet

               Kohteena olevat edunsaajat

               24.Toimenpiteisiin odotetaan osallistuvan arviolta 206 vähennettyä työntekijää. Kyseisten työntekijöiden jakauma sukupuolen, iän ja koulutustason mukaan on seuraava:

                        Ryhmä

                        Kohteena olevia
                           edunsaajia

                        Sukupuoli:

                        Miehiä:

                        180

                        (87,4 %)

                        Naisia:

                        26

                        (12,6 %)

                        Muunsukupuolisia:

                        0

                        (0,0 %)

                        Ikäryhmä:

                        Alle 30-vuotiaita:

                        26

                        (12,6 %)

                        30–54-vuotiaita:

                        137

                        (66,5 %)

                        Yli 54-vuotiaita:

                        43

                        (20,9 %)

                        Koulutustaso

                        Enintään ylempi perusaste
                           24

                        167

                        (81,1 %)

                        Keskiaste
                           25
                         tai keskiasteen jälkeinen
                           26
                         koulutus

                        6

                        (2,9 %)

                        Korkea-asteen koulutus
                           27

                        33

                        (16,0 %)

               Ehdotetut toimenpiteet

               25.Työttömiksi jääneille työntekijöille tarjottavat yksilölliset palvelut koostuvat seuraavista toimenpiteistä:

               –Ammatillinen neuvonta. Tämä kaikille osallistujille tarjottava toimenpide sisältää yksilöllisiä ohjausjaksoja ja neuvontaa, jotka kattavat seuraavat vaiheet:

               (1)Yleiset tiedotustilaisuudet ja tervetulotapaamiset. Tässä vaiheessa osallistujat saavat ohjausta tukiprosessista sekä tietoa ehdotetuista toimista ja tarjolla olevasta koulutuksesta. Tähän kuuluu myös toimia, joissa esimerkiksi kerätään henkilö- ja ammattitietoja sekä arvioidaan työnhakijoiden ammattipätevyyttä ja heidän palvelutarpeitaan.

               (2)Kehitysprosessi, henkilökohtainen ja ammatillinen kartoitus. Toimenpiteellä pyritään auttamaan edunsaajia tunnistamaan omat vahvuutensa ja heikkoutensa, jotka voivat haitata tehokasta työnhakua ja/tai ammatillisia valintoja. Erityistä huomiota kiinnitetään osaamisen kehittämiseen ja tietoon työmarkkinoiden tarpeista.

               (3)Yksilöllisen toimintasuunnitelman laatiminen ja valmistelu. Tähän kuuluu yksityiskohtaisen ja yksilöllisen ammatillisen toimintasuunnitelman laatiminen. Yrityksen perustamisesta kiinnostuneille osallistujille annetaan tukea, muun muassa yrittäjyyskoulutusta.

               –Digitaalisia taitoja koskeva koulutus. Kaikille osallistujille annetaan digitaalisia taitoja koskevaa koulutusta heidän osaamistasonsa ja tarpeidensa mukaisesti. Koulutus johtaa mahdollisuuksien mukaan todistuksen saamiseen.

               –Ammatillinen koulutus. Toimenpiteen tarkoituksen on tarjota erikoistunutta ammatillista koulutusta/uudelleenkoulutusta (esim. ammatillinen koulutus, joka johtaa todistuksen saamiseen tai ammatilliseen toimilupaan, vieraiden kielten kurssit, ammattikuljettajan ajokortti jne.). Toimenpiteeseen kuuluvat myös korkea-asteen koulutusohjelmat (esim. jatkokoulutusohjelmat), joiden kesto on alle kaksi vuotta.

               –Korkea-asteen koulutus. Toimenpiteessä keskitytään tutkinnon suorittamiseen korkea-asteen oppilaitoksessa (korkeakoulututkinto tai erikoistumisalan jatkotutkinto).

               –Avustus yrityksen perustamiseen. Edunsaajat, jotka perustavat oman yrityksen, saavat enintään 22 000 euron kerta-avustuksen perustamiskustannusten kattamiseen. He voivat myös saada yksilöllistä ohjausta koko perustamisprosessin ajan. Avustus maksetaan useassa erässä, kun ennalta määrätyt välitavoitteet on saavutettu. Ensimmäisen erän edellytyksenä on, että edunsaajat ovat laatineet liiketoimintasuunnitelman yhteistyössä yrittäjyysneuvojan kanssa ja että yritys on rekisteröity toimivaltaisessa veroviranomaisessa.

               –Lisäkannustimet:

               Ammatillista neuvontaa koskeva avustus. Edunsaajat, jotka suorittavat kaikki ammatillisen neuvonnan ohjausjaksot, saavat kertakorvauksena 700 euroa.

               Avustus digitaalisia taitoja koskevaan koulutukseen. Kaikille osallistujille, jotka suorittavat digitaalisia taitoja koskevan koulutuksen, tarjotaan kertakorvauksena 600 euroa.

               Avustus ammatilliseen koulutukseen. Ammatillisen koulutusohjelman suorittavat edunsaajat saavat 800 euron avustuksen.

               Avustus korkea-asteen koulutukseen. Korkea-asteen koulutuksen (kaksivuotiset ohjelmat) suorittavat edunsaajat saavat 800 euron avustuksen.

               26.Digitaalisia taitoja koskeva koulutus otettiin mukaan horisontaalisena osana suunniteltaessa ehdotettuja toimia. Toimenpidepaketti auttaa digiteollisella aikakaudella ja resurssitehokkaassa taloudessa tarvittavien horisontaalisten taitojen jakamisessa EGR-asetuksen 7 artiklan 2 kohdan mukaisesti.

               27.Tässä kuvatut toimet ovat aktiivisia työmarkkinatoimenpiteitä, jotka ovat osa EGR-asetuksen 7 artiklassa vahvistettuja tukikelpoisia toimia. Nämä toimet eivät korvaa passiivisia sosiaalisen suojelun toimenpiteitä.

               28.Kreikka on toimittanut vaaditut tiedot toimista, jotka ovat asianomaisille yrityksille kansallisen lainsäädännön tai työehtosopimusten mukaan pakollisia. Kreikka on vahvistanut, ettei EGR:n rahoitustuella korvata tällaisia toimia.

               Alustava talousarvio

               29.Kokonaiskustannukset ovat arviolta 1 759 800 euroa. Yksilöllisten palvelujen osuus on 1 689 800 euroa ja valmistelu-, hallinnointi-, tiedotus- ja mainonta-, valvonta- ja raportointitoimien osuus 70 000 euroa.

               30.EGR:ltä haettu rahoitusosuus on yhteensä 1 495 830 euroa (85 % kokonaiskustannuksista).

               31.Kansallinen ennakko- tai osarahoitus järjestetään Kreikan talous- ja kehitysministeriön julkisten investointien ohjelmasta.

                        Toimenpiteet

                        Arvioitu osallistujamäärä

                        Arvioidut kustannukset osallistujaa kohti
                        (euroa)
                           28

                        Arvioidut kokonaiskustannukset

                        (euroa)
                           29

                        Yksilölliset palvelut (EGR-asetuksen 7 artiklan 2 kohdan a alakohta)

                        Ammatillinen neuvonta

                        (Επαγγελματική συμβουλευτική)

                        206

                        1 000

                        206 000

                        Digitaalisia taitoja koskeva koulutus

                        (Κατάρτιση σε ψηφιακές δεξιότητες)

                        206

                        700

                        144 200

                        Ammatillinen koulutus (Επαγγελματική Κατάρτιση / Εκπαίδευση)

                        201

                        3 000

                        603 000

                        Korkea-asteen koulutus

                        (Ανώτερη εκπαίδευση)

                        5

                        8 000

                        40 000

                        Tuki yrityksen perustamiseen (Συνεισφορά για σύσταση επιχείρησης)

                        12

                        22 000

                        264 000

                        Välisumma (a):

                        Prosenttiosuus yksilöllisten palvelujen paketista

                        –

                        1 257 200

                        (74,4 %)

                        Avustukset ja kannustimet (EGR-asetuksen 7 artiklan 2 kohdan b alakohta)

                        Ammatillista neuvontaa koskeva avustus
                           (Επίδομα επαγγελματικής συμβουλευτικής)

                        206

                        700

                        144 200

                        Avustus digitaalisia taitoja koskevaan koulutukseen

                        (Επίδομα κατάρτισης σε ψηφιακές δεξιότητες)

                        206

                        600

                        123 600

                        Avustus ammatilliseen koulutukseen (Επίδομα επαγγελματικής κατάρτισης/εκπαίδευσης)

                        201

                        800

                        160 800

                        Avustus korkea-asteen koulutukseen

                        (Επίδομα ανώτερης εκπαίδευσης)

                        5

                        800

                        4 000

                        Välisumma (b):

                        Prosenttiosuus yksilöllisten palvelujen paketista:

                        –

                        432 600

                        (25,6 %)

                        EGR-asetuksen 7 artiklan 5 kohdan mukaiset toimet

                        1. Valmistelutoimet

                        –

                        0

                        2. Hallinnointi

                        –

                        45 000

                        3. Tiedotus ja mainonta

                        –

                        20 000

                        4. Valvonta ja raportointi

                        –

                        5 000

                        Välisumma (c):

                        Prosenttiosuus kokonaiskustannuksista:

                        –

                        70 000

                        (3,98 %)

                        Kustannukset yhteensä (a + b + c):

                        –

                        1 759 800

                        EGR:n rahoitusosuus (85 % kokonaiskustannuksista)

                        –

                        1 495 830

               32.Edellä olevassa taulukossa EGR-asetuksen 7 artiklan 2 kohdan b alakohdan mukaisiksi toimenpiteiksi yksilöityjen toimenpiteiden kustannukset ovat enintään 35 prosenttia yksilöllisten palvelujen koordinoidun paketin kokonaiskustannuksista. Kreikka on vahvistanut näiden toimenpiteiden edellytyksenä olevan, että kohteena olevat edunsaajat osallistuvat aktiivisesti työnhaku- tai koulutustoimiin.

               33.Kreikka on vahvistanut, että itsenäiseen ammatinharjoittamiseen, yritysten perustamiseen ja yritysten toiminnan jatkamiseen työntekijöiden johdolla liittyvät investointikustannukset ovat enintään 22 000 euroa edunsaajaa kohti.

               Menojen tukikelpoisuuskausi

               34.Kreikka aloittaa yksilöllisten palvelujen tarjoamisen kohteena oleville edunsaajille heti kun budjettivallan käyttäjä on hyväksynyt EGR:n varojen käyttöönoton. Toimenpiteisiin liittyviin menoihin voidaan näin ollen myöntää EGR:n rahoitustukea kaudella, joka alkaa päivästä, jona Kreikka ryhtyy tarjoamaan yksilöllisiä palveluja, ja päättyy 24 kuukauden kuluttua rahoituspäätöksen voimaantulopäivästä. Yli kaksi vuotta kestävät viralliset opinnot ovat kuitenkin tukikelpoisia loppuraportin toimittamisen määräaikaan asti.

               35.Kreikalle on aiheutunut hallinnollisia kuluja EGR:n täytäntöönpanosta 1. maaliskuuta 2022 alkaen. Valmistelu-, hallinnointi-, tiedotus- ja mainonta-, valvonta- ja raportointitoimiin liittyviin menoihin voidaan näin ollen myöntää EGR:n rahoitustukea kaudella, joka alkaa 1. maaliskuuta 2022 ja päättyy 31 kuukauden kuluttua rahoituspäätöksen voimaantulopäivästä.

               Hallinnointi- ja valvontajärjestelmät

               36.Hakemuksessa on hallinnointi- ja valvontajärjestelmän kuvaus, jossa täsmennetään eri elinten vastuulla olevat tehtävät. Kreikka on ilmoittanut komissiolle, että rahoitustuen hallinnointi ja valvonta toteutetaan seuraavasti:

               –hallintoviranomaisena toimii NSRF:n
                  30
                toimeenpanosta vastaava työ-, sosiaaliturva- ja yhteisvastuuministeriön osasto,

               –tarkastusviranomaisena toimii valtiovarainministeriössä toimiva EDEL (tilintarkastuskomitea) ja

               –todentamisviranomaisena toimii kehitys- ja investointiministeriön yhteisrahoittamien ohjelmien todentamisesta ja tarkastamisesta vastaava osasto.

               Asianomaisen jäsenvaltion sitoumukset

               37.Kreikka on toimittanut kaikki tarvittavat vakuutukset seuraavista:

               –Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita.

               –Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu.

               –Työntekijöitä vähentäneet yritykset, jotka ovat jatkaneet toimintaansa irtisanomisten jälkeen, ovat noudattaneet oikeudellisia velvoitteitaan ja turvanneet työntekijänsä asianmukaisesti.

               –Kaksinkertainen rahoitus estetään.

               –EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista.

               TALOUSARVIOVAIKUTUKSET

               Talousarvioesitys

               38.EGR ei saa ylittää 186 miljoonan euron vuotuista enimmäismäärää (vuoden 2018 hintoina), kuten vuosia 2021–2027 koskevan monivuotisen rahoituskehyksen vahvistamisesta 17. joulukuuta 2020 annetun neuvoston asetuksen (EU, Euratom) 2020/2093
                  31
                8 artiklassa säädetään.

               39.Tutkittuaan hakemuksen EGR-asetuksen 13 artiklan 1 ja 2 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 1 495 830 euroa eli 85 prosenttia suunniteltujen toimien kokonaiskustannuksista rahoitustuen myöntämiseksi hakemukselle.

               40.Euroopan parlamentti ja neuvosto tekevät yhdessä talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, 16. joulukuuta 2020 tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen
                  32
                9 kohdan mukaisesti ehdotetun päätöksen EGR:n varojen käyttöönotosta.

               Muut asiaan liittyvät asiakirjat

               41.Samaan aikaan kun komissio esittää ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 1 495 830 euroa.

               42.Samaan aikaan kun komissio hyväksyi tämän ehdotuksen päätökseksi EGR:n varojen käyttöönottamisesta, se hyväksyi rahoitustukea koskevan päätöksen, joka on varainhoitoasetuksen
                  33
                110 artiklassa tarkoitettu rahoituspäätös. Kyseinen rahoituspäätös tulee voimaan päivänä, jona komissiolle ilmoitetaan siitä, että Euroopan parlamentti ja neuvosto ovat hyväksyneet määrärahasiirron.

               2022/0170 (BUD)

               Ehdotus

               EUROOPAN PARLAMENTIN JA NEUVOSTON PÄÄTÖS

               työttömiksi jääneitä työntekijöitä tukevan Euroopan globalisaatiorahaston varojen käyttöönotosta Kreikan hakemuksen johdosta – EGF/2021/008 EL/Attica electrical equipment manufacturing

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen,

               ottavat huomioon Euroopan globalisaatiorahastosta (EGR) työttömiksi jääneille työntekijöille ja asetuksen (EY) N:o 1309/2013 kumoamisesta 28 päivänä huhtikuuta 2021 annetun Euroopan parlamentin ja neuvoston asetuksen (EU) 2021/691
                  34
                ja erityisesti sen 15 artiklan 1 kohdan,

               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, 16 päivänä joulukuuta 2020 tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen
                  35
                ja erityisesti sen 9 kohdan,

               ottavat huomioon Euroopan komission ehdotuksen,

               sekä katsovat seuraavaa:

               (1)Euroopan globalisaatiorahasto (EGR) työttömiksi jääneille työntekijöille pyrkii osoittamaan solidaarisuutta ja edistämään ihmisarvoista ja kestävää työllisyyttä unionissa tarjoamalla tukea suurten rakenteellisten muutosten vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttamalla heitä palaamaan ihmisarvoiseen ja kestävään työhön mahdollisimman nopeasti.

               (2)EGR ei saa ylittää 186 miljoonan euron vuotuista enimmäismäärää (vuoden 2018 hintoina), kuten neuvoston asetuksen (EU, Euratom) 2020/2093
                  36
                8 artiklassa säädetään.

               (3)Kreikka toimitti 21 päivänä joulukuuta 2021 hakemuksen EGR:n varojen ottamiseksi käyttöön sen vuoksi, että työntekijöitä on vähennetty Euroopan yhteisön tilastollisen toimialaluokituksen (NACE)
                  37
                Rev. 2:n kaksinumerotasoon 27 (Sähkölaitteiden valmistus) luokitellulla toimialalla tilastollisten alueyksiköiden nimikkeistön (NUTS)
                  38
                2 -tason alueella Attika (EL30) Kreikassa. Hakemusta on täydennetty lisätiedoin asetuksen (EU) 2021/691 8 artiklan 5 kohdan mukaisesti. Hakemus täyttää asetuksen (EU) 2021/691 13 artiklassa säädetyt EGR:n rahoitustuen edellytykset.

               (4)Tämän vuoksi EGR:stä olisi otettava käyttöön 1 495 830 euroa rahoitustuen antamiseksi Kreikan hakemuksen perusteella.

               (5)Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

               OVAT HYVÄKSYNEET TÄMÄN PÄÄTÖKSEN:

               1 artikla

               Otetaan työttömiksi jääneitä työntekijöitä tukevasta Euroopan globalisaatiorahastosta käyttöön 1 495 830 euroa maksusitoumusmäärärahoina ja maksumäärärahoina osana varainhoitovuotta 2022 koskevaa unionin yleistä talousarviota.

               2 artikla

               Tämä päätös tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan [sen hyväksymispäivästä]
                  39*.

               Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)

                        EUVL L 153, 3.5.2021, s. 48.

                     (2)

                        Komission delegoitu asetus (EU) 2019/1755, annettu 8 päivänä elokuuta 2019, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 liitteiden muuttamisesta. (EUVL L 270, 24.10.2019, s. 1–56.)

                     (3)

                        EUVL L 393, 30.12.2006, s. 1.

                     (4)

                        Asetuksen (EU) 2021/691 7 artiklan 5 kohdan mukaisesti.

                     (5)

                        Pitsos on kreikkalainen kodinkoneiden valmistaja
                  https://www.pitsos.gr
                  .

                     (6)

                        Pitsos on yritys, jonka omistaa saksalainen kodinkoneiden valmistaja BSH Hausgeräte GmbH (Bosch-Siemens Hausgeräte)
                  https://www.bsh-group.com

                     (7)

                  https://www.liberal.gr/economy/pitsos-parateinetai-eos-to-2021-i-leitourgia-tis-monadas-stou-renti/214847

                     (8)

                  https://www.statista.com/statistics/581413/house-hold-appliance-expenditure-greece/

                     (9)

                  https://imegsevee.gr/wp-content/uploads/2021/01/etisia-ereuna-eisodimatos-2020.pdf

                     (10)

                  https://greekreporter.com/2017/10/19/one-of-greeces-oldest-plants-is-shutting-down/

                     (11)

                  https://www.capital.gr/epixeiriseis/3528092/bsh-kleinei-to-ergastasio-tis-pitsos-31-3-oi-diapragmateuseis-me-mpakatselo-kai-ergazomenous

                     (12)

                        Kohdassa 5 luetellut yritykset, joiden kaikkien toimialana on sähkölaitteiden valmistus.

                     (13)

                  https://www.cedefop.europa.eu/files/greece_-_european_inventory_on_nqf_2020.pdf

                     (14)

                        Digital Economy and Society Index (DESI) 2021
                  https://digital-strategy.ec.europa.eu/en/policies/countries-digitisation-performance

                     (15)

                        Eurostat
                  https://ec.europa.eu/eurostat/databrowser/view/tps00203/default/table?lang=en

                     (16)

                        European Economic Forecast. Autumn 2021
                  https://ec.europa.eu/info/business-economy-euro/economic-performance-and-forecasts/economic-forecasts/autumn-2021-economic-forecast-recovery-expansion-amid-headwinds_en#documents

                     (17)

                  https://www.oaed.gr/storage/statistika-stoikheia/synoptikh-ekthesh-dekembrios-2021.pdf

                     (18)

                  https://www.oaed.gr/storage/statistika-stoikheia/eksamhniaia-ekthesh-b-eksamhno-2020.pdf

                     (19)

                  https://www.oaed.gr/storage/statistika-stoikheia/synoptikh-ekthesh-dekembrios-2021.pdf

                     (20)

                  https://ec.europa.eu/eurostat/databrowser/view/tgs00107/default/table?lang=en

                     (21)

                        Kansainvälinen koulutusluokitus (International Standard Classification of Education (ISCED 0-2))
                  https://ec.europa.eu/eurostat/statistics-explained/index.php?title=International_Standard_Classification_of_Education_%28ISCED%29#ISCE

                     (22)

                  https://greekreporter.com/2017/10/19/one-of-greeces-oldest-plants-is-shutting-down/

                     (23)

                  https://www.capital.gr/epixeiriseis/3528092/bsh-kleinei-to-ergastasio-tis-pitsos-31-3-oi-diapragmateuseis-me-mpakatselo-kai-ergazomenous

                     (24)

                        ISCED 0–2

                     (25)

                        ISCED 3

                     (26)

                        ISCED 4

                     (27)

                        ISCED 5–8

                     (28)

                        Työntekijää kohden arvioidut kustannukset on desimaalien välttämiseksi pyöristetty. Pyöristämisellä ei kuitenkaan ole vaikutusta kunkin toimenpiteen kokonaiskustannuksiin, jotka ovat edelleen samat kuin Kreikan esittämässä hakemuksessa.

                     (29)

                        Kokonaiskustannukset eivät täsmää pyöristämisen vuoksi.

                     (30)

                        Kansallinen strateginen viitekehys (NSRF).

                     (31)

                        EUVL L 433 I, 22.12.2020, s. 11.

                     (32)

                        EUVL L 433 I, 22.12.2020, s. 29.

                     (33)

                        Euroopan parlamentin ja neuvoston asetus (EU, Euratom) 2018/1046, annettu 18 päivänä heinäkuuta 2018, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta (EUVL L 193, 30.7.2018, s. 1).

                     (34)

                        EUVL L 153, 3.5.2021, s. 48.

                     (35)

                        EUVL L 433 I, 22.12.2020, s. 29.

                     (36)

                        Neuvoston asetus (EU, Euratom) 2020/2093, annettu 17 päivänä joulukuuta 2020, vuosia 2021–2027 koskevan monivuotisen rahoituskehyksen vahvistamisesta (EUVL L 433 I, 22.12.2020, s. 11).

                     (37)

                        Euroopan parlamentin ja neuvoston asetus (EY) N:o 1893/2006, annettu 20 päivänä joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1).

                     (38)

                        Komission delegoitu asetus (EU) 2019/1755, annettu 8 päivänä elokuuta 2019, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 liitteiden muuttamisesta (EUVL L 270, 24.10.2019, s. 1–56.)

                     (39)
                  *
                        Parlamentti lisää päivämäärän ennen julkaisemista EUVL:ssä.